**ΝΕΟΕΛΛΗΝΙΚΗ ΓΛΩΣΣΑ Γ΄ ΓΥΜΝΑΣΙΟΥ ΕΝΟΤΗΤΑ 1η**

**«Η ΕΛΛΑΔΑ ΣΤΟΝ ΚΟΣΜΟ»**

**Σύνδεση προτάσεων**

**⧫ Ασύνδετο σχήμα** : Οι προτάσεις μπαίνουν η μια μετά την άλλη χωρίς κανένα σύνδεσμο . Οι προτάσεις χωρίζονται με κόμμα .

☞ **Κόμμα**: **Δεν βάζουμε** κόμμα πριν τους συμπλεκτικούς και τους διαζευκτικούς συνδέσμους .

**☞Βάζουμε**κόμμα πριν από τους αντιθετικούς συνδέσμους  (εκτός από τον σύνδεσμο *όμως*) και πριν από το **αλλά και** .

**⧫ Παρατακτική σύνδεση :**Οι προτάσεις συνδέονται μεταξύ τους με παρατακτικούς συνδέσμους. Συνδέονται ισοδύναμες προτάσεις –κύριες με κύριες – δευτερεύουσες με δευτερεύουσες ( η δεύτερη δευτερεύουσα πρόταση συνδέεται παρατακτικά με την πρώτη ).

***α.*** Κύριες με κύριες.

Του έκανε διάφορες ερωτήσεις          και          αυτός απάντησε.

                  κύρια                            σύνδεσμος             κύρια

***β.*** Δευτερεύουσες με δευτερεύουσες. ( ίδιου είδους)

Όταν έβλεπε                ή                   όταν άκουγε ανθρώπους, κρυβόταν.

δευτερεύουσα       σύνδεσμος                  δευτερεύουσα

Η πιο συχνή χρήση αυτής της σύνδεσης γίνεται με τους συμπλεκτικούς συνδέσμους και η πιο σπάνια με τους συμπερασματικούς.

★ Ο σύνδεσμος ώστε είναι συμπερασματικός ( παρατακτικός ) μόνο όταν βρίσκεται μετά από τελεία ή μετά από άνω τελεία στην αρχή της δεύτερης  πρότασης και την συνδέει παρατακτικά με την πρώτη .  Και οι δύο προτάσεις σ’ αυτή την περίπτωση είναι κύριες.

( π.χ.  Θα παίξουν μαζί; Ώστε είναι φίλοι πάλι; )

★ Όταν το ώστε βρίσκεται μετά από κόμμα, είναι αποτελεσματικός (υποτακτικός ) σύνδεσμος και συνδέει κύρια με δευτερεύουσα πρόταση

( π.χ.  Είναι τόσο καλός άνθρωπος, ώστε τον αγαπούν όλοι. )

**💣 ΠΑΡΑΤΑΚΤΙΚΟΙ ΣΎΝΔΕΣΜΟΙ**

***1.*** *Συμπλεκτικοί*: και, ούτε, μήτε.

**2.** *Διαζευκτικοί*: ή, ή-ή, είτε, είτε-είτε, είτε-ή.  
**3.** *Αντιθετικοί*: αλλά, παρά, όμως, ωστόσο, ενώ, μόνο (που), μα (χρησιμοποιείται κυρίως στον προφορικό λόγο), εντούτοις, μολαταύτα, εκεί που, (κι) έπειτα, εξάλλου, μάλιστα.  
**4.** *Συμπερασματικοί*: λοιπόν, ώστε, άρα, έτσι, που, έπειτα, τότε, ύστερα, επομένως.  
**5.** *Επεξηγηματικός*: δηλαδή.

**⧫Υποτακτική σύνδεση :** Οι προτάσεις συνδέονται μεταξύ τους με μη ισότιμες προτάσεις με διάφορους υποτακτικούς συνδέσμους . – Κύριες με κύριες – Δευτερεύουσες με δευτερεύουσες (διαφορετικού είδους) ( η μια δευτερεύουσα πρόταση εξαρτάται από την άλλη δευτερεύουσα πρόταση ) .

**⧫ Υποτακτική σύνδεση γίνεται**

**I.**        Με συνδέσμους

**II.**        Με συνδεσμικές φράσεις ( την ώρα που , εκεί που , τη στιγμή που κτλ.)

**III.**       Με αναφορικές αντωνυμίες ή αναφορικά επιρρήματα

**IV.**      Με ερωτηματικές αντωνυμίες ή ερωτηματικά επιρρήματα

**💣 ΥΠΟΤΑΚΤΙΚΟΙ ΣΥΝΔΕΣΜΟΙ**  
**1.** *Ειδικοί*: ότι, πως, που.  
**2.** *Χρονικοί*: όταν, σαν, ενώ, καθώς, κάθε που, αφού, αφότου, πριν (να), μόλις, προτού, προτού, ώσπου, ωσότου, όσο που, εφόσον, άμα, εκεί που (= μόλις), ευθύς ως.  
**3.** *Αιτιολογικοί*: επειδή, αφού, καθώς, διότι, μια και, μια που.  
**4.** *Υποθετικοί*: αν, εάν, (άμα, σαν).  
**5.** *Τελικοί*: να, για να.  
**6.** *Αποτελεσματικοί*: ώστε, ώστε να, έτσι που, που, (για να).  
**7.** *Διστακτικοί* ή *ενδοιαστικοί*: μη(ν), μήπως.  
**8.** *Εναντιωματικοί* / *παραχωρητικοί*: αν και, μολονότι, μόλο που, παρ’ όλο που,

και που, και ας, και αν, και αν ακόμη, ακόμη και αν, έστω και αν, παρ’ ότι, ενώ, και που, και ας.

**💣 Αναφορικές αντωνυμίες ή αναφορικά επιρρήματα**

|  |  |
| --- | --- |
| α) τα άκλιτα **που**και**ό,τι** | *Τα λόγια****που****του είπες τον πλήγωσαν.*  *-  Κάνε****ό,τι****θέλεις.* |
| β)**ο οποίος, η οποία, το οποίο** | *Μίλησα με τον πατέρα του Γιάννη,****ο οποίος****είναι δικηγόρος*. |
| γ)**όποιος, όποια, όποιο** | ***Όποιος****βιάζεται σκοντάφτει.* |
| δ)**όσος, όση, όσο** | ***Οσος****χρόνος κι αν περάσει θα σε θυμάμαι.* |

**Όπως , που , όσο**

**💣 Ερωτηματικές αντωνυμίες ή ερωτηματικά επιρρήματα**

|  |  |
| --- | --- |
| α)η άκλιτη**τι;** | ***Τι****φαγητό έχετε;* |
| β) **ποιος; ποια; ποιο;** | ***Ποιο****είναι το αγαπημένο σου μάθημα;* |
| γ)**πόσος; πόση; πόσο;** | ***Πόσα****χρήματα κοστίζει αυτή η τηλεόραση;* |

**Πού , πότε , πώς , πόσο**

***Ασκήσεις***

***1 .*** Στο παρακάτω κείμενο να βρείτε το είδος των προτάσεων (κύριες και δευτερεύουσες) καθώς και τον τρόπο με τον οποίο συνδέονται μεταξύ τους.

Καµιά φορά, όταν πηγαίναµε εκδροµή, έβαζε τα παιδιά που τον περιτριγύριζαν –και πάντοτε τον περιτριγύριζαν παιδιά– να λένε ιστορίες διάφορες από τον τόπο και κυρίως ιστορίες για το µέρος όπου είχαµε πάει εκδροµή. Ήταν ωραία μέσα στον καθαρό αέρα, στα λουλούδια και στα φυτά, ν’ ακούς τις ιστορίες αυτές. Έλεγαν τα διάφορα ονόµατα των χωραφιών, των βράχων, των πηγών, ακόµα και των μεγάλων δέντρων, κι εγώ τα άκουγα κατάπληκτος. Έλεγαν ιστορίες, παραµύθια, όµορφα ανέκδοτα, και προπάντων τραγουδούσαν δηµοτικά τραγούδια. Αυτοί, φίλε µου, ξέρανε τη ρίζα τους και τη φύτρα τους πάππου προς πάππου, ενώ εµείς καλά καλά ούτε τον παππού µας δεν ξέραµε. Και ο καθηγητής μέσα σ’ όλα, κι ας έλεγε ότι είναι απ’ την Αθήνα. Πώς τα ήξερε τόσα πράγµατα; Ακόµα και τα ίδια τα παιδιά απορούσαν µε τον εαυτό τους. Πώς έγινε και τα θυµήθηκαν όλα αυτά, από πού τα βγάζαν, πότε τα είχαν µάθει και δεν το ξέραν; Τ’ άκουγαν, βέβαια, να τα λένε οι μεγάλοι αλλά μόλις τώρα, που χρειάστηκε να τα πουν κι αυτοί, έβλεπαν πως τα είχαν µάθει. Και μάλιστα τα είχαν µάθει όλοι τους και τώρα έπαιρναν απ’ αυτά. Σαν ένας θησαυρός κρυφός και αλογάριαστος, που ο ενθουσιασµός ενός ανθρώπου τον είχε ξυπνήσει.

***2 .*** Να συνδέσετε παρατακτικά ή υποτακτικά τις προτάσεις που σας δίνονται σημειώνοντας δίπλα το είδος της σύνδεσης.

|  |  |
| --- | --- |
|  | Είδος σύνδεσης |
| α . Μου υποσχέθηκε ………… θα είναι συνεπής  στο ραντεβού μας. |  |
| β . θέλεις …….. ξεκουραστούμε πρώτα λίγο  …. …….. ξεκινήσουμε αμέσως τη δουλειά; |  |
| γ . Προσπάθησα πολύ, ………….. τελικά δεν πήρα τους  βαθμούς που ήθελα στο σχολείο. |  |
| δ . Τα λέει αυτά …………………….. με εκνευρίσει. |  |
| ε . Δεν ξέρω …………. που βρίσκεται ……………….. τι κάνει. |  |
| στ . Ήταν τόσο αποφασισμένος , …………………. δεν άλλα-  ζε γνώμη με τίποτα. |  |
| ζ . Γεννήθηκε το 1900 στη Σμύρνη ……….. εγκαταστάθηκε  στην Αθήνα μετά τη Μικρασιατική Καταστροφή. |  |
| η . Συγκινούμαι πάντα …………… ακούω αυτή τη μουσική. |  |

***3 .*** Να συμπληρώσετε τις παρακάτω προτάσεις ακολουθώντας το είδος της σύνδεσης που σημειώνεται κάθε φορά.

1 . Αγαπά τους γονείς του, ………………………………………………………………………………..

……………………………………………………………………………………………………(παρατακτική)

2 . Φοβήθηκε …………………………………………………………………………………………………….

………………………………………………………………………………………………………(υποτακτική)

3 . Είδε την ταινία ………………………………………………………………………………………………

…………………………………………………………………………………………………….(παρατακτική)

4 . Πήγαινε γρήγορα σπίτι ………………………………………………………………………………….

…………………………………………………………………………………………………….(παρατακτική) Θα πάμε εκδρομή το Σαββατοκύριακο ………………………………………………………….

……………………………………………………………………………………………………….(υποτακτική)

6 . Δεν τον ξέρω καλά ………………………………………………………………………………………….

……………………………………………………………………………………………………..(παρατακτική)

7 . Στεναχωρήθηκε ……………………………………………………………………………………………..

……………………………………………………………………………………………………….(υποτακτική)